open-index/open-wikipedia-markdown huggingface dataset:
Ագարակ (Շահբուզի շրջան)

**Ագարակ** (նաև՝ **Ագառակ**), գյուղատեղի, նախկինում խոշոր գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։

## Աշխարհագրություն
Գտնվում է Շահբուզ գետի աջ ափին, Քրտն գյուղից մոտավորապես 3 կմ դեպի Քյոլք գյուղը։ Պատմական Ագարակը տեղադրված է եղել ձորի մեջ, նրա երկարությամբ։ Այս գյուղից հայերը գաղթել են (նրանց մի մասը բնակություն է հաստատել Ույծ (Ուզ) գյուղում 1800-1810 թվականներին, որից հետո այդտեղ բնակությու են հաստատել թաթարները և պարսիկները։

## Պատմություն
Գյուղը հիշատակվում է 13-րդ դարից։ Ըստ հին հարկացուցակի Տաթևի վանքին տալիս էր 8 միավոր հարկ։ Ստեփանոս Օրբելյանը հիշատակում է Ագառակ ձևով (հավանաբար վրիպակ է)։ Գտնվում էր Նախիջևան քաղաքից հյուսիս-արևմուտք, պահպանվել են 1004 թվականին կառուցված եկեղեցու ավերակները։ 19-րդ դարում հիշատակվում է որպես ամայի գյուղ Երևանի նահանգի Նախիջևանի գավառում։ Գյուղի ավերակների մոտակայքում նշմարվում են տեղացիների կողմից Գալաջուղ կոչված ամրոցի մնացորդները։ Ղևոնդ Ալիշանը ենթադրաբար նույնացրել է Նախիջևանի գավառի Խոքի շրջանի (Շարուրի շրջան) Ղարաբաղլար գյուղի հետ։ Ագարակը այժմ անմարդաբնակ է և ավերակ։

## Հուշարձաններ

Ագարակ գյուղատեղից 500-600 մետր դեպի հյուսիս-արևմուտք գտնվում էր բազալտից կառուցված գմբեթավոր բազիլիկայի հորինվածքով Սուրբ Խաչ վանքը։ Ըստ Մեսրոպ Սմբատյանցի հաղորդած տվյալների այս վանքը մինչև 1870-1875 թվականներին կանգուն էր և տեղի բնակչությունը պարսիկներ են եղել։ Ագարակի պարսիկ բնակչությունը գյուղից հեռացել է մոտավորապես 1820-1825 թվականներին, որից հետո Ագարակում բնակություն չի եղել։ Ներկայումս ավերված է։ Վանքի երկու գեղեցիկ քանդակազարդ խաչքարերը գտնվում էին տեղացի Բ. Ալեքսանյանի մոտ։

### Գերեզմանոց
Գյուղի մոտ կար մի մեծ հայկական գերեզմանատուն՝ 500-600 քանդակազարդ տապանաքարերով, որոնցից ուշադրություն էր գրավում մի մեծ (մոտ 1-1,5 տ ծանրությամբ) տապանաքար՝ 2 մ երկարությամբ, 1,5 մ լայնությամբ և 2 մ բարձրությամբ։ Այդ տապանաքարի վրա քանդակված էին երկու զորավարները, որոնց երկուսի սրերն էլ դրված էին իրենց կողքին։

## Տես նաև
* Սուրբ Խաչ վանք (Ագարակ)

## Գրականություն
* 

## Ծանոթագրություններ

Կատեգորիա:Լքված բնակավայրեր
Կատեգորիա:Ճահուկ գավառի բնակավայրեր
Կատեգորիա:Շահբուզի շրջանի բնակավայրեր
Ցեցիկ

**Ցեցիկ**, գյուղատեղի (նախկինում միջնադարյան հայաբնակ գյուղ) Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։

## Աշխարհագրություն
Գտնվում է Օծոփ գյուղից 4-5 կմ հյուսիս-արևմուտք։

## Պատմություն
Ընդգրկել է ավելի քան 90 բնակելի և այլ շինություններ։ Սկսած 18-րդ դարի վերջերից անմարդաբնակ է և այժմ ավերակ է։

## Ճարտարապետություն
Ավերակներում նշմարվում են եկեղեցու հետքերը։

## Գրականություն
* 

## Ծանոթագրություններ

Կատեգորիա:Լքված բնակավայրեր
Կատեգորիա:Շահբուզի շրջանի բնակավայրեր
Քոդի Զելլեր

Պորտլենդ Թրեյլբլեյզերս (2021–2022)
| Մրցանակներ = 
* NBA All-Rookie երկրորդ թիմ (2014)
* Կոնսենսուս All-American երկրորդ թիմ (2013)
* Առաջին թիմ All-Big Ten (2013)
* Երկրորդ թիմ All-Big Ten (2012)
* Մեծ տասնյակի տարվա առաջինկուրսեցի (2012)
* Ինդիանայի Միստր Բասկետբոլ (2011)
| Կարիերայի ցուցանիշներ =
| Մեդալներ = 
}}

**Քոդի Ալեն Զելլեր** (անգլ.՝ *Cody Allen Zeller*, ծնվ.՝ հոկտեմբերի 5, 1992 թ.), ամերիկացի պրոֆեսիոնալ բասկետբոլիստ։ Հանդես է եկել Բասկետբոլի ազգային ասոցիացիայում (NBA)։ Խաղում է ծանր հարձակվողի և կենտրոնականի դիրքերում։

Հաճախել է հայրենի Վաշինգտոն (Ինդիանա նահանգ) քաղաքում գտնվող համանուն ավագ դպրոցը։ Համալսարանային առաջնություններում ներկայացրել է Ինդիանայի համալսարանը, որի կազմում 2 տարի անցկացնելուց հետո 2013 թվականի NBA դրաֆթում ընտրվել է 4-րդ համարի ներքո՝ «Շառլոթ Բոբքեթսի» (այժմ՝ «Հորնեթս») կողմից։

Զելլերն ունի ավագ եղբայրներ՝ Թայլեր և Լյուք անուններով, որոնցից առաջինը ներկա պահին հանդես է գալիս «Կլիվլենդ Կավալիերսում», իսկ երկրորդը նախկինում խաղացել է «Ֆինիքս Սանսի» կազմում։

## Ծանոթագրություններ

## Արտաքին հղումներ

* Էջը NBA.com կայքում

Կատեգորիա:1992 ծնունդներ
Կատեգորիա:Ամերիկացի բասկետբոլիստներ
Կատեգորիա:Հոկտեմբերի 5 ծնունդներ
Կատեգորիա:Մայամի Հիթի բասկետբոլիստներ
Կատեգորիա:Շառլոթ Հորնեթսի բասկետբոլիստներ
Nu (ծրագրավորման լեզու)

**Nu**, օբյեկտ կողմնորոշված, ինտերպրետացվող, Լիսպանման շարահյուսությամբ ծրագրավորման լեզու, որն ստեղծվել է Թիմ Բարկսի կողմից որպես այլընտրանքային կոդավորման լեզու Cocoa API–ով Mac OS X–ի համար ծրագրեր ստեղծելու համար։ Գոյություն ունեն նաև տարբերակներ Լինուքսի և iPhone–ի համար։

Լեզվի մասին առաջին անգամ հայտարարվել է 2007 թ․ օգոստոսին տեղի ունեցած C4 կոնֆերանսի ժամանակ։

## Կոդի օրինակ
Nu ծրագրավորման լեզվով գրված այս կոդը բաղադրյալ թվերի որոշման պարզ դաս է։


```lisp
(class Complex is NSObject
  (ivar (double) real
        (double) imaginary)

  (- initWithReal:(double) x imaginary:(double) y is
    (super init)
    (set @real x)
    (set @imaginary y)
    self))
```


Օրինակն իրենից ներկայացնում է բաղադրյալ թվերի որոշման պարզ ծրագիր։ Այն հայտարարում է մի քանի փոփոխականներ և մի մեթոդ՝ օբյեկտն ինիցիալիզացելու համար։ Այն ցույց է տալիս Nu կոդի պարզությունը Objective-C լեզվով գրված համարժեք կոդի նկատմամբ։ Այն նաև ցույց է տալիս պարզությունը Ruby–ի նկատմամբ։


```lisp
(unless @prefix
        (set @prefix 
             "#{((((NSProcessInfo processInfo) arguments) 0) dirName)}.."))

(unless @icon_files 
        (set @icon_files 
             (array "#{@prefix}/share/nu/resources/nu.icns")))
```


Այս կոդում, բացի Nu–ի հետ տարածվող *nuke* գործիքից, ցուցադրվում է նաև Objective-C–ի, Lisp–ի, և Ruby–ի ազդեցությունները լեզվի ընդհանուր տեսքի վրա։

## Տես նաև
* F-Script (ծրագրավորման լեզու)
* MacRuby
* RubyCocoa

## Ծանոթագրություններ

## Արտաքին հղումներ
* Պաշտոնական կայք
* Խումբը Google Groups–ում
* GitHub շտեմարանը

Կատեգորիա:Lisp ծրագրավորման լեզվի ընտանիք
Կատեգորիա:Գործընթացային ծրագրավորման լեզուներ
Կատեգորիա:Օբյեկտ կողմնորոշված ծրագրավորման լեզուներ
Անտվերպեն (այլ կիրառումներ)

**Անտվերպեն** բառը կարող է ունենալ հետևյալ կիրառումները՝

* Անտվերպեն՝ քաղաք և համայնք Բելգիայում։
* Անտվերպեն (մարզ)՝ Բելգիայի թագավորության տասը մարզերից և Ֆլանդրիայի հինգ մարզերից մեկը։
Sheer Hearth Attack (ալբոմ)

**Sheer Heart Attack**, անգլիական Queen ռոք խմբի թվով երրորդ ստուդիական ալբոմը, որը թողարկվել է 1974 թվականի նոյեմբերի 8-ին։

## Ալբոմի մասին
Queen խմբի առաջին հիթը դարձավ այս ալբոմից Killer Queen երգը, որը ունեցավ նաև կոմերցիոն մեծ հաջողություն՝ Ամերիկյան թոփ 20–ում գրավելով 12–րդ տեղը։

«Brighton Rock» երգն առանձնանում է Բրայան Մեյի սոլո–իմպրովիզմային կատարմամբ։ «Stone Cold Crazy» երգի տեքստը Ֆրեդի Մերկուրի գրել էր մինչև Queen ռոք խմբի ստեղծվելը, բայց երգը զետեղվել է երրորդ ալբոմում։

## Երգերի ցանկը
* «Brighton Rock» (Մեյ) - 5։08
* «Killer Queen» (Մերկուրի) - 2։57
* «Tenement Funster» (Թեյլոր) - 2։48
* «Flick of the Wrist» (Մերկուրի) - 3։46
* «Lily of the Valley» (Մերկուրի) - 1։43
* «Now I’m Here» (Մեյ) - 4։10
* «In the Lap of the Gods» (Մերկուրի) - 3։20
* «Stone Cold Crazy» (Queen) - 2։16
* «Dear Friends» (Մեյ) - 1։07
* «Misfire» (Դիկոն) - 3։23
* «Bring Back That Leroy Brown» (Մերկուրի) - 2։15
* «She Makes Me (Stormtrooper in Stilettos)» (Մեյ) - 4։10
* «In The Lap Of The Gods... Revisited» (Մերկուրի) - 3։49

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:Քուին խմբի ալբոմներ
Կատեգորիա:Անգլալեզու ալբոմներ
Վլադիմիր Ֆրանց

**Վլադիմիր Ֆրանց** (, ), չեխ նկարիչ, երգահան, Պրահայի արվեստների ակադեմիայի դասախոս, հրապարակախոս, 2013 թ. մասնակցել է Չեխիայի նախագահական ընտրություններին։

Վլադիմիր Ֆրանցը նշանավոր է նրանով, որ նրա մարմնի մոտ 90%-ը, այդ թվում նաև՝ գլուխը ծածկված է դաջվածքներով։

Դուրս է մնացել ընտրությունների հենց առաջին փուլից չհավաքելով համապատասխան քանակի ձայներ։ Նրա նախընտրական ծրագրերից մեկը եղել է մարիխուանան օրինականացնելը։

## Ծանոթագրություններ

## Արտաքին հղումներ

* 
*Վլադիմիր Ֆրանցի նախագահական ծրագրի կայք 

Կատեգորիա:20-րդ դարի դասական կոմպոզիտորներ
Կատեգորիա:Կարլի համալսարանի շրջանավարտներ
Կատեգորիա:Չեխ արվեստագետներ
Կատեգորիա:Չեխ երգահաններ
Կատեգորիա:Չեխ կոմպոզիտորներ
Կատեգորիա:Չեխ հրապարակախոսներ
Կատեգորիա:Չեխ մանկավարժներ
Կատեգորիա:Չեխ նկարիչներ
Կատեգորիա:Չեխիայի քաղաքական գործիչներ
Կայան (իջևանատուն)

**Կայան** կամ **Ղայան**, միջնադարյան իջևանատուն Դաշտային Կիլիկիայում։ Գտնվում էր այժմյան Կայհան գյուղակի տեղում, Սիսից 8 կմ հարավ-արևելքում։ Կիլիկիայի հայկական պետության օրոք Կայանին կից եղել է շուկա։

Կարավանները հանգրվանում էին Կայանում՝ XIII-XIV դարերում Կոպիտառից Սիս մայրաքաղաք գնալիս։ Մինչև 1915 թվականը Կայանի մերձակայքում կանգուն էր հայերեն արձանագրությամբ մի քարե կոթող։

Կատեգորիա:Կիլիկյան Հայաստանի իջևանատներ
Անտվերպեն (նահանգ)

**Անտվերպեն** (, ), Բելգիայի թագավորության տասը նահանգներից և Ֆլանդրիայի հինգ նահանգներից մեկը։ Սահմանակցում է Արևելյան Ֆլանդրիային, Ֆլամանդական Բրաբանտին, Լիմբուրգին և Նիդերլանդներին։ Վարչական կենտրոնը Անտվերպեն քաղաքն է։

## Հիմնական տվյալներ
* **Տարածք՝** 2867 կմ²
* **Առավելագույն բարձրություն՝** Բերզելբուրգ բլուր, ծովի մակերևույթից 156 մետր բարձրություն
* **Կարևորագույն [[գետ]]եր՝** Շելդա, Ռյուպել, Նետե
* **[[Բնակչություն]]՝** 1 845 362 մարդ (2010 թ.)։

## Վարչական բաժանում

## Կրթություն և հետազոտություն
Նահանգում տեղակայված են մի քանի ուսումնական հատատություններ և Անտվերպենի համալսարանը, մի քանի գիտահետազոտական ինստիտուտներ՝ SCK • CEN, Չափումների Եվրոպական ինստիտուտ (IRMM) և Տեխնոլոգիական հետազոտությունների ֆլամանդական ինստիտուտ (VITO)։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բելգիայի նահանգներ
Բրյուսել (մայրաքաղաքային տարածաշրջան)

**Բրյուսելի մայրաքաղաքային տարածաշրջան** (պաշտոնապես՝ **Brussels Region** կամ **Brussels-Capital Region** (, , , , ինչպես նաև ուղղակի , ; , ), Բելգիայի թագավորության երեք տարածաշրջաններից մեկը, Վալոնիայի և Ֆլանդրիայի հետ համատեղ համարվում է դաշնության սուբյեկտ։ Բելգիայի ամենամեծ քաղաքային տարածքն է, որն ներառում է 19 համայնք։ Համայնք է նաև Բրյուսելը, որը դե յուրե համարվում է Բելգիայի թագավորության մայրաքաղաքը, որտեղ էլ տեղակայված են Ֆրանսիական և Ֆլամանդական համայնքները։ Բրյուսելը նաև համարվում է Եվրոպական Միության մայրաքաղաքը։

## Կլիմա

## Ծանոթագրություններ

## Արտաքին հղումներ
* Բրյուսել քաղաքի քարտեզ
* Շրջանի մասին վիճակագրական տվյալներ   

Կատեգորիա:Բելգիայի տարածաշրջաններ
Կատեգորիա:Բելգիա
Կատեգորիա:Ինքնավար մարզեր
Կատեգորիա:Ֆրանսախոս երկրներ
Կատեգորիա:Բրյուսել
Սեռական հոլով

**Սեռական հոլովը** ցույց է տալիս պատկանելություն, վերաբերություն, սերում, ամբողջի և մասի հարաբերություն։

Արևելահայերենում սեռական հոլովը որոշիչ հոդ չի ստանում, ի տարբերություն արևմտահայերենի, և դրանով էլ հակադրվում է տրական հոլովին, իսկ թե ինչ վերաբերություն է՝ հասկացվում է կապակցությունից (հմմտ. *Սարյանի նկարը*)։

## Կազմությունը
Սեռական հոլովը կազմվում է՝
* համապատասխան հոլովիչներով (արտաքին հոլովում)
* հերթագայությամբ (ներքին հոլովում)
* Մի քանի բառերի սեռականը շեղվում է ընդգծված օրինաչափություններից և կազմվում է այլ կերպ՝ *գալստյան*, *աղջկա*, *սիրո*, *մահվան*, *անվան*, *դստեր*։ Սրանք սեռական վերջավորություններն են եզակի թվի դեպքում։

Հոգնակի թվի սեռականի հիմնական վերջավորությունն է **ի**՝ *անտառների*, *ձիերի*։ *Մարդիկ* և *կանայք* ձևերի հոգնակին կազմվում է իկ/անց, այք/անց հերթագայությամբ։ Եթե հոլովական վերջավորությունը ավելանում է եզակի ուղղականի հիմքին կամ կազմվում է վերջին ձայնավորի հերթագայությամբ, սեռականը կոչվում է **վերջավոր** (ի, վա, ան, ոջ, ց, ու հոլովումները (ընդ որում վերջինը լինում է 0/ու (*ձիու*), ի/ու (*այգու*))։ Իսկ եթե հնչյունափոխությունը (հերթագայությունը) կատարվում է բառի ներսում, սեռականը **անվերջավոր** է (*հայր* => *հոր*, *շուն* => *շան*)։

## Գործածությունը
Հայերենում սեռական հոլովով դրվում են՝
* հատկացուցիչը՝ *Լույսը վառվում էր, գորգը կախված էր պատից, դուրսը խլթխլթում էր թեյամանը, պատուհանի գոգին աղջկա գրքերի դասավորությունն էր, գզրոցների դեմ քիթը վեր էր քաշում Աղունը:* (Հրանտ Մաթևոսյան),
* որոշիչը՝ պատի ժամացույց,
* ստորոգելին՝ ժամացույցը պատի է,
* կողմնակի ենթական՝ Անահիտի ներս գալը։

## Ծանոթագրություններ

## Գրականություն
* Էդվարդ Աղայան, Ժամանակակից հայերենի հոլովումը և խոնարհումը, Երևան, 1967։
* Գևորգ Ջահուկյան, Ժամանակակից հայերենի հոլովական համակարգը, Երևան, 1967։

Կատեգորիա:Հոլովներ
Ուիլյամ Գարբատ

**Ուիլյամ Գարբատ** (, ), անգլիացի ֆուտբոլիստ և մարզիչ, որը հանդես է եկել մի շարք անգլիական ակումբներում։ Եղել է «Ռոմայի» պատմության մեջ առաջին գլխավոր մարզիչը՝ հռոմեական ակումբը գլխավորելով 1927-1929 թվականներին։ «Ջենոայի» հետ Վիլիամը 3 անգամ հաղթել է Իտալիայի առաջնությունում։ Դրանից բացի մարզել է նաև իտալական «Նապոլին», իսկ իսպանական «Ատլետիկ Բիլբաոյի» հետ հաղթել է Լա Լիգայում։

## Ակումբային կարիերա
Ուիլյամ Գարբատը ծնվել է Ստոկպորտի մոտ գտնվող ոչ մեծ գյուղում, ատաղձագործի ընտանիքում։ Երիտասարդ տարիքում մեկնել է բանակ՝ ծառայելով Հրետանու թագավորական գնդում, որտեղ էլ սկսել է խաղալ ֆուտբոլ։ Զորացրվելուց հետո սկսել է խաղալ «Ռեդինգում»՝ այնտեղ անցկացնելով երկու տարի և ակումբից հեռանալով 1905 թվականի դեկտեմբերին։ «Ռեդինգից» հեռանալուց հետո տեղափոխվել է մայրաքաղաքային «Վուլիջ Արսենալ» ակումբ, որտեղ կատարել է  նորամուտը Անգլիայի բարձրագույն դիվիզիոնում։ «Արսենալում» երկու տարի անցկացնելուց հետո տեղափոխվել է «Բլաքբըրն Ռովերս» 1908 թվականի մայիսին, որտեղ հանդես է եկել հաջորդ չորս մրցաշրջաններում՝ մասնակցելով լիգայի 82 խաղի։ 1911 թվականին վերադարձել է «Արսենալ», սակայն չմասնակցելով ոչ մի խաղի՝ ավարտել է կարիերան 29 տարեկանում մի շարք վնասվածքների պատճառով։

## Մարզչական կարիերա
Ֆուտբոլիստի կարիերան ավարտելուց հետո Գարբատը մեկնել է Իտալիա՝ Ջենովա, որտեղ սկզբում աշխատել է որպես բեռնակիր նավահանգստում, ապա դարձել է «Ջենոա» ակուբի մարզիչ։ Նրա գլխավորությամբ «Ջենոան» երեք անգամ հաղթել է Իտալիայի առաջնությունում։ 1927 թվականին Գարբատը, հեռանալով «Ջենոայից», դարձել է նորաստեղծ «Ռոմա» ակումբի առաջին մարզիչը։ Ակումբում անցկացնելով ընդամենը երեք տարի՝ Գարբատը կարողացել է նրա հետ դառնալ երրորդը երկրի առաջնությունու։ 1929 թվականից մինչև 1935 թվականը Գարբատը մարզել է «Նապոլին», որի հետ նույնպես դարձել է երրորդն առաջնությունում, ինչը եղել է լավագույն արդյունքն ակուբի պատմության մեջ, և նման արդյունք «Նապոլին» չի կարողացել կրկնել մինչև 1960-ական թվականները։  Հետագայում Գարբատը տեղափոխվել է Իսպանիա, որտեղ դարձել է «Ատլետիկ Բիլբաո» ակուբի մարզիչ, և առաջին իսկ մրցաշրջանում ակումբը հաղթել է Իսպանիայի առաջնությունում։ Ավելի ուշ վերադարձել է Իտալիա, որտեղ նախ կարճ ժամանակով մարզել է «Միլան» ակումբը, ապա կրկին գլխավորել է  «Ջենոան»։ 1940 թվականին Երկրորդ համաշխարհային պատերազմի սկսվելու պատճառով Գարբատը՝ որպես Մեծ Բրիտանիայի քաղաքացի, արտաքսվել է Իտալիայից՝ ստիպված լինելով հեռանալ «Ջենոայի» մարզչի պաշտոնից։ Պատերազմի ավարտից հետո Գարբատը կրկին գլխավորել է «Ջենոան», սակայն այս անա կարճ ժամանակով․ 1948 թվականին հեռացել է ակումբից՝ ավարտելով իր մարզչական կարիերան։

## Ձեռքբերումներ
* Իտալիայի չեմպիոն (3) – 1914/15, 1922/23, 1923/24
* Իսպանիայի չեմպիոն (1) – 1935/36

## Ծանոթագրություններ

## Արտաքին հղումներ
* Հոդված Գարբատի մասին portsjournalists.co.uk կայքում
* Վիլիամ Գարբատի էջը weltfussball.de կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլային մարզիչներ
Կատեգորիա:Անգլիացի ֆուտբոլիստներ
Կատեգորիա:Նապոլի ՖԱ մարզիչներ
Կատեգորիա:Ռոմա ՖԱ մարզիչներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ռեդինգի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բլաքբըրնի ֆուտբոլիստներ
Տրական հոլով

**Տրական հոլովը** ցույց է տալիս առարկա, որին մոտենում կամ տրվում է մի անձ կամ առարկա, որին հանգում է ենթակայի կատարած գործողութունը և այլն։

Տրական հոլովը պատասխանում է ո՞ւմ, ինչի՞(ն), ե՞րբ, որտե՞ղ հարցերին։ Տրական հոլովը իմաստով հակադրվում է բացառականին, որը գործողության ելակետն է ցույց տալիս։ Տրականը ձևով նման է սեռական հոլովին, սակայն վերջինից տարբերվում է հոդառությամբ։ Այս երկու հոլովները հաճախ չեն առանձնացնում, և այդ երկուսը միասին անվանում են սեռական-տրական հոլով։ Հոդ չեն ստանում *մարդիկ*, *կին* գոյականների հոգնակի տրականները, ինչպես նաև *անք*, *ենք*, *ոնք* մասնիկներով ձևավորված գոյականների հոգնակի տրականները։ Տրականը հոդ չի ստանում նաև մի քանի կապական կապակցություններում՝ *առանց գրքի*, *հանուն հայրենիքի*։
 
Տրական հոլովը նախադասության մեջ կարող է զբաղեցնել քերականական հետևյալ պաշտոնները՝
*Հանգման անուղղակի խնդիր՝ *Դիլան դային մոտեցավ *'հնձանին***։
*[[Մատուցման անուղակի խնդիր]]՝ ''Հոր նամակը տվել էր '''փաստաբանին***։
*Նպատակի պարագա՝ *Եկել էր *'սովորելու \\ գնումների***։
*[[Տեղի պարագա]]՝ ***Ծովափին** հանգստանում էին''։
*[[Ժամանակի պարագա]]՝ ***Լուսաբացին*' վառվում էր թեժ արևը նոր*։
*[[Ներգործման անուղղակի խնդիր]]՝ *Գերվեց **աչքերին**''։

## Ծանոթագրություններ

Կատեգորիա:Հոլովներ
Գվիդո Բակկանի

**Գվիդո Բակկանի** (, ), իտալացի նախկին ֆուտբոլիստ և մարզիչ, ով երկար տարիներ եղել է Լացիոյի գլխավոր մարզիչը, մարզել է նաև Հռոմի մյուս թիմը՝ Ռոման, ինչպես նաև Իտալիայի ազգային հավաքականը։ Հանդես է եկել նաև որպես ֆուտբոլային հանդիպումների մրցավար, արժանացել է պատվավոր մրցավարի կոչման։ 1948 թվականին՝ Իտալիայի ֆուտբոլի ֆեդերացիայի հիմնադրման 50-ամյակի կապակցությամբ Գվիդո Բակկանիին շնորհվել է «Իտալական ֆուտբոլի պիոներ» պատվավոր կոչում։

## Ծանոթագրություններ

Կատեգորիա:Իտալացի ֆուտբոլային մարզիչներ
Կատեգորիա:Մարտի 28 ծնունդներ
Կատեգորիա:1870 ծնունդներ
Կատեգորիա:Մարտի 4 մահեր
Կատեգորիա:1938 մահեր
Կատեգորիա:Ռոմա ՖԱ մարզիչներ
Կատեգորիա:Լացիո ՖԱ մարզիչներ
Հայցական հոլով

**Հայցական հոլովը** ցույց է տալիս այն առարկան, որն իր վրա կրում է ենթակայի կատարած գործողությունը։
Հայցական հոլովը ստանում է որոշիչ հոդ։
Հայցական հոլովը սեփական ձև չունի. իրանիշ գոյականների հայցական հոլովաձևը նման է ուղղականին, անձանիշ գոյականներինը՝ տրականին։ Պատասխանում է *ո՞ւմ, ի՞նչ(ը), ե՞րբ, որտե՞ղ, որքա՞ն* հարցերին։

Նախադասության մեջ հայցական հոլովով դրված բառը կարող է լինել՝
*ուղիղ խնդիր՝ *Ջարդեց դռները հուժկու հարվածով*։
*Տեղի պարագա՝ *Գյուղ էին իջել հովիվ պատանիք*։
*Ժամանակի պարագա՝ *Գիշերը հասանք*։
*Չափի պարագա՝ *Գիրքն արժե 1000 դրամ*։
*Նպատակի պարագա՝ *Գնացինք հարսանիք*։

## Տես նաև
* Ուղղական հոլով
* Տրական հոլով
* բացառական հոլով
* գործիական հոլով
* ներգործական հոլով

## Աղբյուրներ
* Մ. Ասատրյան, Ժամանակակից հայոց լեզու, Ձևաբանություն, Երևան, 2002
* Գ. Խաչատրյան, Հայոց լեզվի ոլորաններում, Վանաձոր, 1994, էջ 31։

Կատեգորիա:Հոլովներ
Հերբերտ Բարգես

**Հերբերտ Լարրի Բարգես** (, ), անգլիացի նախկին ֆուտբոլիստ և մարզիչ, ով հանդես է եկել անգլիական Մանչեսթեր Սիթի և Մանչեսթեր Յունայթեդ ակումբներում։ Որպես մարզիչ ՄՏԿ Բուդապեշտի հետ հաղթել է Հունգարիայի առաջնությունը, մարզչական կարիերայի վերջում մարզել է իտալական Ռոմանː

## Ծանոթագրություններ

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլային մարզիչներ
Կատեգորիա:Անգլիացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Միլան ՖԱ մարզիչներ
Կատեգորիա:Ռոմա ՖԱ մարզիչներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Մեծ Բրիտանիայի տնային առաջնություն 1886/1887

**1886/1887 մրցաշրջանի Մեծ Բրիտանիայի տնային առաջնությունը** չորրորդն էր։ Չորրորդ անգամ հաղթող դարձավ յի հավաքականը։ Առաջին անգամ յի հավաքականը խուսափեց վերջին տեղից՝ ի հավաքականի նկատմամբ տարած հաղթանակի շնորհիվ։

Մրցաշարը մեկնարկեց փետրվարին - հանդիպումով, որն ավարտվեց անգլիացիների վստահ հաղթանակով՝ 7։0 հաշվով և ստանձնեց առաջատարի դերը։ Տանելով հաղթանակ նույն մրցակցի նկատմամբ՝ նրան միացավ յի հավաքականը։ Ապա յի և յի հավաքականները հաղթեցին ուելսցիներին։

Մրցաշարի ելքը վճռվեց Շեֆիլդում կայացած - խաղում, որում շոտլանդացիները դժվարին հաղթանակ տարան 3։2 հաշվով։ Մրցաշարի վերջին խաղում շոտլանդացիները հաղթեցին ուելսցիներին և չորրորդ անգամ նվաճեցին տիտղոսը։

## Մրցաշարային աղյուսակ

|- align=center style="background:#FFFFFF;"
| 1.||style="text-align:left;"|
|| 3 || 3 || 0 || 0 || 9 || 3 || +6 || **6**
|- align=center style="background:#FFFFFF;" 
| 2.||style="text-align:left;"|
|| 3 || 2 || 0 || 1 || 13 || 3 || +10 || **4**
|- align=center style="background:#FFFFFF;"
| 3.||style="text-align:left;"| 
|| 3 || 1 || 0 || 2 || 5 || 12 || -7 || **2** 
|- align=center style="background:#FFFFFF;"
| 4.||style="text-align:left;"|
|| 3 || 0 || 0 || 3 || 1 || 10 || -9 || **0**

Հաղթանակի համար շնորհվում էր 2 միավոր, ոչ-ոքիի համար՝ 1։

## Արդյունքներ

## Ռմբարկուներ

### 6 գոլ
*  Թինսլի Լինդլի

### 3 գոլ
*  Ֆրեդ Դյուհերսթ
*  Ուիլյամ Կոբոլդ

### 2 գոլ

*  Ֆրեդերիկ Բրաուն
*  Ջեյմս Ալլան

### 1 գոլ
*  Ջո Շերարդ
*  Ջեք Պեդեն
*  Օլֆի Սթենֆիլդ
*  Ջեյմս Լոու
*  Լեյտչ Կիր
*  Ջեյմս ՄաքՔոլ
*  Թոմաս Ջենկինսոն
*  Ուիլյամ Ջոնսթոն
*  Ուիլյամ Ռոբերտսոն
*  Ուիլյամ Ուոթ 
*  Հենրի Սեբին
 
### Ինքնագոլ
*  Ջեք Փաուել 


Կատեգորիա:Ֆուտբոլ
Կատեգորիա:Ֆուտբոլի Միացյալ Թագավորության տնային առաջնություն
Նենսի Դրյու

**Նենսի Դրյու** (), դետեկտիվ պատմվածքների, համակարգչային խաղերի և ֆիլմների հորինված հերոսուհի։

Առաջին անգամ այս անունը հիշատակվել է 1930 թվականին Ամերիկայի Միացյալ Նահանգներում։ Հերոսուհին հայտնի է ամբողջ աշխարհում հիմնականում համակարգչային խաղերի շնորհիվ։
Նենսի Դրյուի մասին պատմող բազմաթիվ գրքեր կան գրված տարբեր հեղինակների կողմից։

2007 թվականին նկարահանվել է Նենսի Դրյուի մասին ֆիլմ, որտեղ գլխավոր դերը խաղացել է Էմմա Ռոբերթսը։

## Հերոսները

Գրքերում և համակարգչային խաղերում հանդիպող հերոսներն են՝
* Նենսի Դրյու- տասնութամյա սիրողական դետեկտիվ, ով ապրում է Միացյալ Նահանգնեի Րիվեր Հայթս կոչվող վայրում։ Պաշտում է բացահայտել տարբեր գաղտնիքներ։ Ապագայում ուզում է դառնալ կամ գրող կամ թերթի խմբագիր։ Օժտված է գաղտնիքեր բացահայտելու հատուկ տաղանդով։
* Քարսոն Դրյու- Նենսիի հայրը։ Փաստաբան է։
* Նեդ Նիկերսոն- Նենսիի ընկերը։ Համակարգչային խաղերում նա հանդես է գալիս միայն հեռախոսի միջոցով։
* Բեսս Մարվին- Նենսիի ամենամոտ ընկերուհին։
* Ջորջի Ֆեյն- Բեսս Մարվինի զարմուհին և Նենսիի մոտիկ ընկերուհին։
* Ջո Հարդի- Նենսիի և Նեդ Նիկերսոնի ընկերը։ Սիրում է բացահայտել գաղտնիքներ և հաճախ իր եղբոր Ֆրենքի հետ աշխատում է տարբեր հետախուզական կազմակերպություններում։
* Ֆրենք Հարդի- Ջո Հարդիի եղբայրը և Նենսիի և Նեդ Նիկերսոնի ընկերը։ Բացահայտում է տարբեր գաղտնիքներ։
* Հաննա Գրուին- Դրյու ընտանիքի մոտիկ ընկերը
* Տոգո- Նենսիի շունը
* Սանի Ջուն- առեղծվածային կերպար, որը հանդիպում է որոշ գրքերում և համակարգչային խաղերում
* Քեյթ Դրյու- Նենսիի մայրը, ով մահացել է դժբախտ պատահարից։

## Համակարգչային խաղերը

1998 թվականից ամերիկյան Հեր Ինտերակտիվ (Her Interactive) ընկերությունը արտադրում է հետախուզական ժանրի համակարգչային խաղեր, որտեղ գլխավոր հերուսուհին Նենսի Դրյուն է։ Խաղերում հանդիպում են նաև վերը նշված հերոսները, որոնք հիմնականում Նենսիի հետ շփվում են հեռախոսի միջոցով։

### Խաղերի ցուցակը

* Գաղտնիքները կարող են սպանել (1998)
* Միշտ զգուշանալ վտանգից (1999)
* Հյուրանոցի Ուրվականը (2000)
* Թագավորական աշտարակի գանձը (2001)
* Վերջին ցուցադրումը (2001)
* Կարմիր ձեռքի գաղտնիքը (2002)
* Լուսնի լճի ուրվական շները (2002)
* Կարուսելի ուրվականը (2003)
* Խաբեբաների կղզու վտանգը (2003)
* Ռանչի գաղտնիքը (2004)
* Բլաքմուր կալվածքի անեծքը (2004)
* Ժամացույցի գաղտնիքը (2005)
* Կապույտ լուսնի կանյոնի վերջին գնացքը (2005)
* Հողմաղացի գաղտնիքը (2006)
* Կապու քարանձավի հրեշը (2006)
* Սառցե լճի սպիտակ գայլը (2007)
* Ապակե գանգի լեգենդը (2007)
* Վենետիկի ուրվականը (2008)
* Մալլոյ ամրոցի ուրվականը (2008)
* Յոթ նավերի առեղծվածը (2009)
* Ուովերլի ակադեմիայի նախազգուշացումները (2009)
* Փոթորկի գաղտնիքը (2010)
* Գաղտնիքները կարող են սպանել (նորացված) (2010)
* Ջրային ուրվականը (2010)
* Բանտարկված անեծքը (2011)
* Վառված ապացուցը (2011)
* Կորած տագուհու դամբարանը (2012)
* Մահացու սարքը (2012)
* Թորնտոլ կալվածքի ուրվականը (2013)
* Լուռ լրտեսը (2013)

Կատեգորիա:Նենսի Դրյու
Կատեգորիա:Մանկական գրականության կերպարներ
Յանոշ Բար

**Յանոշ Բար** (, ), հունգար նախկին ֆուտբոլային մարզիչ։

## Կենսագրություն
Ռոմա ֆուտբոլային ակումբի տնօրեն Հուգո Մեյսլը որոշում է Վիեննայում տեղի ունենալիք Եվրոպայի գավաթի խաղից առաջ թիմի գլխավոր մարզիչ նշանակել հունգար Յանոշ Բարին։ Բարը իր պաշտոնում փոխարինեց Հերբերտ Բարգեսին և այդպիսով դարձավ հռոմեական ակումբի բոլոր ժամանակների ամենաերիտասարդ մարզիչը։ Յանոշը այդ ժամանակ ընդամենը 32 տարեկան էր։ 
Բարը շուտ հարմարվեց Հռոմին և իտալերենին, նա հաճախ էր շփվում լրագրողների հետ։ Մեկ մրցաշրջան Ռոմայում անցկացնելուց հետո Յանոշը նշանակվեց Բարի ֆուտբոլային ակումբի գլխավոր մարզիչ, սակայն նրա օրոք թիմը դուրս մնաց Սերիա A-ից, իսկ Յանոշ Բարը հեռացավ թիմից։

## Ծանոթագրություններ

Կատեգորիա:Հունգարացի ֆուտբոլային մարզիչներ
Կատեգորիա:Ռոմա ՖԱ մարզիչներ
Լայոշ Կովաչ

**Լայոշ Նեմս Կովաչ** (,  ), հունգար նախկին ֆուտբոլիստ և մարզիչ։

Հունգարիայում հանդես է եկել Կերյուլետի և Կեչկեմետ ֆուտբոլային ակումբներում, հետագայում տեղափոխվել է Իտալիա և հանդես է եկել Նովարա ակումբումː Մարզել է իտալական մի շարք ակումբներ, այդ թվում Ռոման և Բոլոնիանː 1927-ից 1929 թվականներին եղել է գերմանական Շտուտգարտ քաղաքի համանուն թիմի գլխավոր մարզիչըː

## Ծանոթագրություններ

Կատեգորիա:Իտալիայի լեգեոներ ֆուտբոլիստներ
Կատեգորիա:Հունգարացի ֆուտբոլային մարզիչներ
Կատեգորիա:Հունգարացի ֆուտբոլիստներ
Կատեգորիա:Ռոմա ՖԱ մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Նովարայի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Լեջան

**Լեջան**, գյուղ Հայաստանի Լոռու մարզի Լոռի Բերդ համայնքում։

## Աշխարհագրություն
Բնակավայրը  տեղակայված է Ստեփանավան քաղաքից մոտ 4 կմդեպի  հյուսիս-արևելք՝ Լեջանջուր գետի ափին։ Մարզկենտրոն Վանաձոր քաղաքից հեռու է 32 կմ դեպի հյուսիս։ Ծովի մակարդակից բարձր է 1460-1475 մ։

### Կլիմա
Գյուղի կլիման վերջին տարիներին խիստ փոփոխվել է։ Նախկին ձյունառատ ձմռան փոխարեն ներկայումս շատ քիչ ձյուն է տեղում, գարունը ցուրտ է, ամառը՝ զով, իսկ աշունը տաք և անձրևային։

## Պատմություն
Գյուղը կազմավորվել է մոտավորապես 1850-ական թվականներին։ Նախնիները գաղթել են Արևմտյան Հայաստանի տարբեր գավառներից և Կարսի մարզից։ Բնակչությունը զբաղվում է անասնապահությամբ, հացահատիկի, կարտոֆիլի և կերային կուլտուրաների մշակությամբ։ Գյուղում են գտնվում «Կարմիր վանք» եկեղեցին (1892 թ.) և «Գարոյի վանքը»։

### Պատմամշակութային կառույցներ

Լեջան գյուղում է գտնվում 5-րդ դարում կառուցված և 1892 թվականին վերակառուցված Կարմիր Վանք եկեղեցին։ Այն վերականգնվել է  Գուգարաց թեմի առաջնորդ Սեպուհ արքեպիսկոպոս Չուլջյանի նապաձեռնությամբ, վերականգնող ճարտարապետ Սուրեն Աբովյան։ Ընդհանուր առմամբ գյուղում են գտնվում երկու գերեզմանոց և երեք խաչքար։ Գոմեր տանող ճանապարհին է գտնվում Ք. ա. 4-3-րդ հազարամյակների դամբարանատեղի։ Գյուղի մեջ է գտնվում մեկ հուշաղբյուր և 2-րդ աշխարհամարտում զոհվածներին նվիրված մեկ հուշակոթող։

## Բնակչություն
Ըստ Հայաստանի 2011 թ. մարդահամարի արդյունքների՝ Լեջանի մշտական բնակչությունը կազմել է 837, առկա բնակչությունը՝ 735 մարդ, բնակչության փոփոխությունը ժամանակի ընթացքում՝ ստորև.
}
 | 896
 | 837
 |-
 |}

## Տնտեսություն
Հաճախակի են կարկտային, երաշտի տարիները, որոնք մեծ վնաս են հասցնում գյուղատնտեսությանը։
Գյուղի բնակչությունը հիմնականում զբաղվում է հողագործությամբ և անասնապահությամբ։ Հիմնականում համայնքում արտադրվում են ցորեն, կարտոֆիլ, կերի արմատապտուղ, բանջարաբոստանային կուլտուրաների (վերջինս սեփական սպառման համար), միս, կաթ, մեղր, բուրդ և ձու (սեփական սպառման համար)։ Երաշտի և կարկուտի, վատ որակի, հնացած սերմացուների և սպառման շուկայի բացակայության պատճառներով գյուղացին կորցնում է բերքի 40-60%-ը։ Երաշտի տարիներին խոտի և խտացված կերի անբավարարվածության պատճառով դժվարանում է անասունների մսուրային շրջանի կազմակերպումը, որը հանգեցնում է անասունների հարկադրված մորթի։ Տնային տնտեսությունների թիվը կազմում է շուրջ 270։

## Տես նաև
* Լոռու մարզ

## Պատկերասրահ

Red Monastery, Lejan (10).jpg|Եկեղեցի «Կարմիր վանք»
WWII monument in Lejan (3).jpg|Հուշակոթող` Երկրորդ աշխարհամարտում զոհվածներին
Lejan Village Municipality.jpg|Լեջան գյուղի համայնքապետարան


## Ծանոթագրություններ

Կատեգորիա:1861 թվականին հիմնադրված բնակավայրեր
Կատեգորիա:Լոռի Բերդ համայնքի բնակավայրեր
Կատեգորիա:Լոռու մարզի բնակավայրեր
Կալիֆոռնիայի համալսարան

**Կալիֆոռնիայի համալսարան** (), ԱՄՆ խոշորագույն բուհերից, բացվել է 1868 թվականին՝ նույնանուն քոլեջի հիման վրա։ 
Միավորում է համալսարանական թաղամասներ (յուրաքանչյուրn ինքնուրույն ուսումնական հաստատություն է), գիտահետազոտական կայաններ, գյուղատնտեսական փորձակայան, մի շարք քոլեջներ, նահանգով մեկ սփռված մեծ թվով այլ ուսումնագիտաական ստորաբաժանումներ։

Կալիֆոռնիայի համալսարանում գործում է հայագիտական ամբիոն։ Դասավանդվում են գրաբար, աշխարհաբար, հայ գրականության պատմություն, հայ ժողովրդի պատմություն, հայ պատմագրություն։

Համալսարանի գրադարանն ունի հայագիտական բաժին, որտեղ կան հայերեն ձեռագրեր, հնատիպ գրքեր։ Ամբիոնի տնօրինության ներքո է «Գարեգին Տեր-Ավետիսյանի հիշատակին» հիմնադրամը (հիմնվել է 1921 թ.-ին, 10 հազար դոլլար գումարով), որը տրվում է հայագիտության մեջ մասնագիտացող բացառիկ կարողությամբ օժտված ուսանողներին և ասպիրանտներին, ինչպես նաև կարիքավորներին՝ առանց սեռի կամ քաղաքացիության խտրականության։

## Ծանոթագրություններ

Կատեգորիա:ԱՄՆ-ի համալսարաններ
Կատեգորիա:Համալսարաններ այբբենական կարգով
Լուիջի Բարբեսինո

**Լուիջի Բարբեսինո** (, ), իտալացի նախկին ֆուտբոլիստ և մարզիչ, ով հանդես է եկել իր հայրենի քաղաքը ներկայացնող Կազալե ֆուտբոլային ակումբում, որի հետ 1913/14 մրցաշրջանում դարձել է Իտալիայի առաջնության չեմպիոնː Լուիջին հանդես է եկել նաև Իտալիայի ազգային հավաքականում, որում անցկացրած 5 խաղերում դարձել է 1 գոլի հեղինակː Բարբեսինոն մինչ օրս համարվում է Իտալիայի ազգային հավաքականում հանդես եկած ամենաերիտասարդ ֆուտբոլիստը. իր մեկնարկային խաղում Լուիջին եղել 18 տարեկան 2 ամսականː

Ֆուտբոլային կարիերան ավարտելուց հետո մարզել է իտալական երեք ակումբներ՝ Լենյանոն, Ռոման և Վենեցիանː

Մահացել է 1942 թվականի ապրիլի 20-ին ավիավթարից, Երկրորդ համաշխարհային պատերազմի ժամանակː

## Ծանոթագրություններ

Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Ռոմա ՖԱ մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Մեծ Բրիտանիայի տնային առաջնություն 1887/1888

**1887/1888 մրցաշրջանի Մեծ Բրիտանիայի տնային առաջնությունը** հինգերորդն էր։ Առաջին անգամ միանձնյա (և երկրորդ անգամ առհասարակ) հաղթող ճանաչվեց յի հավաքականը։ Գրանցվեց նաև գոլային ռեկորդ՝ 46 գոլ, որոնցից 26-ը սեփական դարպասն ընդունեց յի հավաքականը։

Մրցաշարը սկսվեց - խաղով, որում անգլիացիները հեշտությամբ հաղթեցին 5։1 հաշվով։ Սակայն ուելսցիները չվհատվեցին և հաջորդ խաղում 11։0 յի հավաքականին, որն ամենախոշոր հաշվով հաղթանակն է ի հավաքականի պատմության մեջ։ Իրենց հաջորդ խաղում ուելսցիները 1։5 հաշվով զիջեցին շոտլանդացիներին, սակայն Ջեք Դաութիի խփած միակ գոլը նրան պարգևեց մրցաշարի լավագույն ռմբարկուի տիտղոսը։

Հաջորդ խաղում անգլիացիները 5։0 հաշվով վստահորեն հաղթեցին շոտլանդացիներին և գլխավորեցին աղյուսակը։ յի հավաքականը ջախջախեց իռլանդացիներին և ապահովեց երկրորդ տեղը։ Մրցաշարի վերջին խաղում յի հավաքականը 5։1 հաշվով հաղթեց իռլանդացիներին և առաջին անգամ միանձնյա նվաճեց տիտղոսը։

## Մրցաշարային աղյուսակ

|- align=center style="background:#FFFFFF;"
| 1.||style="text-align:left;"|
|| 3 || 3 || 0 || 0 || 15 || 2 || +13 || **6**
|- align=center style="background:#FFFFFF;" 
| 2.||style="text-align:left;"|
|| 3 || 2 || 0 || 1 || 15 || 8 || +7 || **4**
|- align=center style="background:#FFFFFF;"
| 3.||style="text-align:left;"|
|| 3 || 1 || 0 || 2 || 13 || 10 || +3 || **2** 
|- align=center style="background:#FFFFFF;"
| 4.||style="text-align:left;"|
|| 3 || 0 || 0 || 3 || 3 || 26 || -23 || **0**

Հաղթանակի համար շնորհվում էր 2 միավոր, ոչ-ոքիի համար՝ 1։

## Արդյունքներ

## Ռմբարկուներ

### 6 գոլ
*  Ջեք Դաութի
### 5 գոլ
*  Ֆրեդ Դյուհերսթ
### 4 գոլ
*  Ուիլյամ Դիքսոն 
### 3 գոլ
*  Ալբերտ Ալլեն
*  Թինսլի Լինդլի
### 2 գոլ
*  Ջոն Գուդոլ 
*  Ռոջեր Դաութի
*  Գվին Հաուել
*  Ջոբ Ուիլդինգ
*  Ալեքս Լատա
### 1 գոլ
*  Դենիս Հոջեթս
*  Ջորջ Վուդհոլ
*  Ուիլյամ Դալթոն 
*  Ջոն Լեմոն
*  Բիլլի Քրոուն
*  Թոմաս Բրեկենրիջ
*  Վիլլի Գրոուվզ
*  Ջորդի Դյուար
*  Ռալֆ Էյթկեն
*  Նիլ ՄաքԱլում
*  Նիլ Մանրո
*  Ուիլյամ Պոլ
*  Ալլան Սթյուարտ
*  Ուիլյամ Փրայս-Ջոնս

### Ինքնագոլ
*  Ռոբերտ Ուիլսոն 


Կատեգորիա:Ֆուտբոլ
Կատեգորիա:Ֆուտբոլի Միացյալ Թագավորության տնային առաջնություն
Գեորգ Կայզեր

**Կայզեր Գեորգ** (, ), գերմանացի դրամատուրգ, Գերմանական էքսպրեսիոնիզմի ականավոր ներկայացուցիչ։ Գրել է «Հրեայի այրին» (1911) կատակերգությունը, «Կրկնակի Օլիվեր» (1926), «Երկու փողկապ» (1930) միստիկառոմանտիկական և «Կաշվե գլուխներ» (1928), «Միսսիսիպի» (1930) հակամիլիտարիստական դրամաները։

1948 թվականին լույս է տեսել Կայզերի «Կրկնակի Ամֆիտրիոն», «Պիգմալիոն» և «Բելլերոֆոն» եռերգությունը։

## Ծանոթագրություններ

## Գրականություն
* A. Bachrach e.a.։ Encyclopedie van de wereldliteratuur, 1980, Bussum
* Banham, Martin։ "Kaiser, Georg". In *The Cambridge Guide to Theatre.* Cambridge։ Cambridge University Press, 1998. ISBN 0-521-43437-8.
* John Willett։ *Art and Politics in the Weimar Period: The New Sobriety 1917-1933*. New York։ Da Capo Press, 1996. ISBN 0-306-80724-6.

Կատեգորիա:Գերմանացի դրամատուրգներ
Կատեգորիա:1878 ծնունդներ
Կատեգորիա:1945 մահեր
Կատեգորիա:Գերմանալեզու բանաստեղծներ
Կատեգորիա:Գերմանացի գրողներ
Կատեգորիա:Թատերական գործիչներ
Կատեգորիա:Գերմանացի բանաստեղծներ
Կատեգորիա:Գերմանացի էքսպրեսիոնիստ դրամատուրգներ
Աշոտ Պետրոսյան (մաթեմատիկոս)

**Աշոտ Վեզիրի Պետրոսյան** (), հայ մաթեմատիկոս։ Թեկնածուական դիսերտացիան հաշվողական մաթեմատիկայի ուղղությամբ պաշտպանել է 1964 թ.-ին (գիտ. ղեկավար - Յուլի Շրեյդեր)։ Ակադեմիկոս Սերգեյ Մերգելյանի հետ միասին եղել է Երևանի մաթեմատիկական մեքենաների գիտահետազոտական ինստիտուտի, ինչպես նաև Հայաստանի գիտությունների ակադեմիայի Հաշվողական Կենտրոնի հիմնադիրներից մեկը։ Մասնակցել է Հայաստանում տարբեր սերունդների ԷՀՄ-ների (այդ թվում ՝ Նաիրի և ЕС ЭВМ) մշակմանն ու արտադրության կազմակերպմանը։
thumb|Մի խումբ նշանավոր հայ մաթեմատիկոսների հետ (1975)

## Կենսագրություն
Աշոտ Վեզիրի Պետրոսյանը ծնվել է 1930 թ.-ին Վարդենիսում, ՀԽՍՀ։ Ավարտել է Դիլիջանի միջնակարգ դպրոցը 1949 թ.-ին ոսկե մեդալով։ Նույն թվականին ընդունվել է Երևանի պետական համալսարանի (ԵՊՀ) ֆիզ.-մաթ. ֆակուլտետը, որն ավարտել է 1954 թ.-ին կարմիր դիպլոմով։ Դասավանդել է մաթեմատիկա ԵՊՀ-ում մինչև 1955 թ., երբ ընդունվել է ասպիրանտուրա Մոսկվայի պետական համալսարան (հռչակավոր մաթեմատիկոս Լազար Արոնովիչ Լյուստերնիկի ղեկավարմամբ)։

1957 թ.-ին Հայաստանի Գիտությունների ակադեմիայի հրավերով վերադարձել է հայրենիք մասնակցելու Հայաստանում հաշվողական տեխնիկայի զարգացման հեռանկարային ծրագրերին։ Աշխատել է նորաստեղծ Երևանի մաթեմատիկական մեքենաների գիտա-հետազոտական ինստիտուտում, ներկայումս՝ Երևանի ավտոմատ կառավարման համակարգերի գիտահետազոտական ինստիտուտ (ԵրԱԿՀԳՀԻ), սկզբում իբրև գլխավոր ինժեներ, ապա որպես մաթեմատիկական բաժանմունքի վարիչ։ Այդ տարիներին ԵրԱԿՀԳՀԻ-ն դարձավ ամբողջ ԽՍՀՄ-ի տարածքում համակարգչային տեխնիկայի խոշորագույն արտադրողներից մեկը։ Ա. Վ. Պետրոսյանը երկար տարիներ աշխատել է նաև իբրև փոխտնօրեն (1963-1965) և տնօրեն (1965-1970) Հայաստանի Գիտությունների Ակադեմիայի Հաշվողական Կենտրոնում, որն այժմ հայտնի է իբրև Ինֆորմատիկայի և Ավտոմատացման Պրոբլեմների Ինստիտուտ (ԻԱՊԻ)։

Իր գիտական գործունեության հետ միասին, Ա. Վ. Պետրոսյանը նաև դասավանդել է տարբեր մաթեմատիկայի դասընթացներ Երևանի Պետական Համալսարանի Կիրառական Մաթեմատիկայի ֆակուլտետում (1965-1978, լինելով Մաթեմատիկական Ապահովման ամբիոնի վարիչ) և Երևանի Պոլիտեխնիկական ինստիտուտում (1978-1986)։ Նա հեղինակ է բազմաթիվ դասագրքերի, արտոնագրերի, և մենագրությունների հաշվողական մաթեմատիկայի, ալգորիթմական տեղեկատվության տեսության և դիսկրետ մաթեմատիկայի ոլորտներում։ Գիտական աշխատանքները վերաբերում են հաշվողական տեխնիկայի և կիբեռնետիկայի, ԷՀՄ ավտոմատացված համակարգերի նախագծման մաթ. խնդիրներին։ Խմբագրել է Հայաստանի Գիտությունների Ակադեմիայի Հաշվողական Կենտրոնի Հավաքածուների 5 հատորներ։ Եղել է գիտական ղեկավար ավելի քան 20 ասպիրանտների որոնք հաջողությամբ պաշտպանել են իրենց թեկնածուական թեզերը, մասնավորապես Գրաֆների տեսության դաշտում։

## Ընտրված հրապարակումներ
* 
* 
* 
* 
* 

## Աղբյուրներ

Կատեգորիա:1930 ծնունդներ
Կատեգորիա:Հուլիսի 2 ծնունդներ
Կատեգորիա:1998 մահեր
Կատեգորիա:Փետրվարի 23 մահեր
Կատեգորիա:Վարդենիս քաղաքում ծնվածներ
Կատեգորիա:Հայ մաթեմատիկոսներ
Կատեգորիա:Հայ գիտնականներ
Կատեգորիա:ԵՊՀ շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:20-րդ դարի մաթեմատիկոսներ
Կատեգորիա:Մոսկվայի պետական համալսարանի դասախոսներ
Կատեգորիա:ԵՊՀ դասախոսներ
Կատեգորիա:Խորհրդային մաթեմատիկոսներ
Կատեգորիա:Մաթեմատիկական անալիզի մասնագետներ
Կատեգորիա:Դասագրքերի հեղինակներ
Կայեննա

**Կայեննա** (), Ֆրանսիական Գվիանայի վարչական կենտրոնը, բնակչությունը 2010 թվականին 64 297 մարդ։

Երկրի հիմնական նավահանգիստն է (Ատլանտյան օվկիանոսի ափին (Կայեննայի գետաբերանում)։ Հիմնադրվել է 1664 թվականին, մակերեսը կազմում է 23.6 հազար կմ²։

## Անվանում
Անվանումն առաջացել է հնդկացիական այն նույն ցեղանունից, ինչ որ իսպաներեն Գվիանա անվանումը։

## Ծանոթագրություններ

Կատեգորիա:1664 թվականին հիմնադրված բնակավայրեր
Կատեգորիա:Ֆրանսիական Գվիանա
Հասարակ և հատուկ գոյականներ

**Հասարակ և հատուկ գոյականներ**, գոյականի իմաստային–քերականական խումբ։

Այն բառերը, որոնք անվանում են առարկայի տեսակը ընդհանուր կերպով և կարող են մասնավորվել տվյալ տեսակի բոլոր առարկաների վրա, կոչվում են **հասարակ գոյականներ**, ինչպես՝ *տղա*, *մարտ*, *ծաղիկ*, *մեխակ*, *գյուղ*, *հայտարարություն* և այլն։

Միևնույն տեսակին պատկանող, ամեն մի առանձին առարկային տրվող անունները կոչվում են **հատուկ անուն**։ Այդպիսի անուններ տրվում են մարդկանց, աշխարհագրական վայրերին, պետություններին, հիմնարկներին, ձեռնարկություններին, ստեղծագործություններին, կենդանիներին և այլն։

Հասարակ և հատուկ անունների միջև եղած իմաստային յուրահատկությունը ստեղծում է նաև որոշ քերականական տարբերություններ։ Այսպես, ի տարբերություն հասարակ անունների, հատուկ անունները սովորաբար չեն ունենում հոգնակի թիվ, հմմտ.՝ գրքեր - «Քաոս», «Անահիտ»։
Պետք է նկատի ունենալ, որ կան հոգնակի ձևով գործածվող անուններ, ինչպես՝ «Կայծեր», «Ցեցեր», «Վարդանանք», Ալպեր, Ամերիկայի Միացյալ Նահանգներ։ Սրանք անվանողական տեսակետից եզակի արժեք ունեն, և դիտվում են որպես մեկ երկրի, մեկ ստեղծագործության անուն, որը և իր համապատասխան արտահայտությունն է գտնում քերականական համաձայնության դեպքում։ 
Օր.` *«Կայծերը»* արագ *տարածվեց* ընթերցողների շրջանում։
*Կայծերը* արագ *տարածվեցին* չորս կողմը։
Որոշ անձնանուններ ունեն հավաքականությանը մոտ հոգնակի` Վարդանանք, Հակոբենք, որը նշանակում է Վարդանը իր յուրայինների հետ։ Օր.` Վարդանանք մարտնչում էին։
Ազգանունները հոգնակի թվով գործածվում են այն դեպքում, երբ մեկից ավելի անձինք ունենում են նույն ազգանունը, և վերջինս գործածվում է մեկ անգամ, բայց հոգնակի թվով, օր.` *Գնել և Հրայր Հակոբյանները*։ Ազգանվան հոգնակին գործածվում է ընտանիքը, գերդաստանը անվանելու համար, օր.` *Գրիգորյանների տանը այսօր տոնախմբություն է։*
Հատուկ անուններն ըստ կազմության լինում են **պարզ** և **բաղադրյալ**։

Ըստ Այտընյանի՝ այն բառերը, որոնք որոշակի անձին կամ տեղին են վերաբերվում, նրա հատուկ լինելն են ցույց տալիս անվանվում են ածական հատուկ անուններ (Արտաշեսյան, Սեբաստացի, Աթենական և այլն)։

## Ծանոթագրություններ

Կատեգորիա:Գոյական
Կանաչ հոսքագիծ

**Կանաչ հոսքագիծ**, կանաչ կերի պլանաչափ արտադրության և դրա արդյունավետ օգտագործման համակարգ՝ կենդանիներին վաղ գարնանից մինչև ուշ աշուն անընդմեջ թարմ կերով ապահովելու համար։

Ստեղծվում է տնտեսության կերային և դաշտային ցանքաշրջանառություններում բազմամյա և միամյա խոտաբույսերի, կերային, բոստանային կուլտուրաների, արմատապտուղների և այլ բույսերի հաջորդական ու արդյունավետ օգտագործման հիման վրա։

## Տեսակներ
Տարբերում են 3 հիմնական տիպ՝

* **բնական կանաչ կոնվեյեր**, կազմակերպվում է գյուղամերձ և ամառային արոտավայրերում, օգտագործելով նաև բնական խոտհարքների աշնանախոտը (Հայաստանում հնարավոր է կիրառել ալպյան, ենթալպյան, մասամբ՝ լեռնանտառային և լեռնատափաստանային գոտիներում)։ 
* **արհեստական կանաչ կոնվեյեր**, ստեղծվում է քաղաքամերձ ինտենսիվ կաթնա-ապրանքային տնտեսություններում ՝ ֆերմայամերձ ցանքաշրջանառությունում (Հայաստանում՝ Արարատյան դաշտում), 
* **խառը կանաչ կոնվեյեր**, գյուղամերձ և ամառային արոտավայրերում՝ կերի պակասը լրացնելով կերային ցանովի կուլտուրաներով։ Կարելի է կիրառել Հայաստանի լեռնային շրջաններում։

Կատեգորիա:Գյուղատնտեսություն
Կայարանատուն

260px|մինի|Սասունցի Դավիթ կայարանատուն
**Կայարանատուն**, շենք կամ շենքերի և շինությունների համալիր, որ նախատեսված Է հիմնականում՝

*ուղևորների սպասարկման
*տրանսպորտային միջոցների շարժման կառավարման 
*սպասարկող անձնակազմի տեղաբաշխման համար։

Կայարանատները տարբերակվում են՝

#ըստ տրանսպորտի տեսակի (ավտո-երկաթուղային և այլն)
#ուղու վրա գրաված տեղի (վերջնական, հանգուցային, միջանկյալ և այլն) 
#նշանակության (տեղական, միջազգային և այլն)
#տարողության և այլն։ 
 
Առաջին Կայարանատները կառուցվել են 1822-1825 թվականներին Անգլիայում՝ Աթոքթոն-Դարլինգթոն երկաթուղու վրա։ Կայարանատան ծավալատարածական լուծումը ներառում է 3 գլխավոր փոխկապակցված տարրեր՝
*մերձկայարանային հրապարակ
*ուղևորների շենք 
*կառամատույց։

Ուղևորների համար առավել հարմարավետություն ստեղծելու խնդիրները, տեխնիկական-տնտեսական նպատակահարմարության պահանջները հանգեցրին միավորված Կայանատների (երկաթուղա-ավտոբուսային, ծովա-երկաթուղային և այլն) ստեղծմանը։ 

Կատեգորիա:Կայարանատներ
Լեռնավան

**Լեռնավան**, գյուղ Հայաստանի Լոռու մարզի Սպիտակ համայնքում։

Մարզկենտրոն Վանաձոր քաղաքից հեռու է 24 կմ հարավ-արևմուտք՝ Որդնավ գետի ձախ ափին։

Գյուղը հիմնադրվել է 1830 թվականին, երբ այնտեղ բնակություն են հաստատել Արևմտյան Հայաստանի Բասեն և Մուշ գավառներից գաղթած հայեր։ Վերանվանվել է **Լեռնավան** 1946 թվականի ապրիլի 26-ին

## Աշխարհագրություն
մինի|Լեռնավան գյուղը և գյուղի ջրամբարը
Գյուղը շրջապատված է սարերով, որի սառնորակ աղբյուրներից է գոյանում խմելու ջուրը։

## Կլիմա
Կլիման ձմռանը ցրտաշունչ է, ամռանը՝ զով։

## Բնակչություն
Ըստ Հայաստանի 2011 թ. մարդահամարի արդյունքների՝ Լեռնավանի մշտական բնակչությունը կազմել է 1363, առկա բնակչությունը՝ 1023 մարդ։ Բնակիչները 1831 թվականից մինչ օրս հայեր են, որոնց մի մասի նախնիները 1829-1830 թթ. եկել են Արևմտյան Հայաստանի Բասենի և Մուշի շրջաններից։
Լեռնավանի բնակչության փոփոխությունը ժամանակի ընթացքում՝ ստորև.

## Տնտեսություն
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։

## Պատմամշակութային կառույցներ

Գյուղն ունի “Ժամ” եկեղեցի (1884 թ.), Սբ. Նարեկ և “Նոր Սուրբ” ուխտատեղիներ։

## Հասարակական կառույցներ
Լեռնավանն ունի միջնակարգ դպրոց, որի շենքը շահագործման է հանձնվել 2001 թ.-ին և բուժկետ։

## Ծանոթագրություններ

Կատեգորիա:Լոռու մարզի գյուղեր
Կատեգորիա:Սպիտակ համայնքի բնակավայրեր
Կայարան

[260px|մինի|աջից|[Երևանի մետրոպոլիտենի Բարեկամություն կայարան]]
[260px|մինի|աջից|[Ավտոբուսի կայարան Նիդերլանդներում]]
**Կայարան**, ցամաքային տրանսպորտի կանգառ, ինչպես նաև տարբեր հարմարությունների և շինությունների համախումբ, որով սարքավորված Է այդ վայրը։

Ծառայում Է ուղևորներին սպասարկելու և փոխադրամիջոցների շարժումը կառավարելու համար։ Ավտոկայարանը նախատեսված Է միջքաղաքային ավտոբուսային հաղորդակցության, ուղևորներին սպասարկելու համար, կառուցվում Է տարանցիկ և փակուղային կանգառներում, ներառում Է․

*ուղևորների շենքը
*ավտոբուսների կանգնելու հրապարակը
*կառամատույցը։

Երկաթուղային կայարանը ավելի բարդ կառուցվածք ունի։ Այնտեղ կատարում են

*գնացքների ընդունում և առաքում
*ուղևորների սպասարկում
*բեռների և ուղեբեռների ընդունում-հանձնում, բեռնում-բեռնաթափում
*գնացքների կազմում և վերակազմում (զարգացած ուղեսարքավորումների դեպքում)

**Երկաթուղային կայարանի** հիմնական շինություններն ու հարմարություններն են.

*երկաթուղիներն ու սլաքային փոխանցումները
*կայարանատունը
*տեխնիկական սպասարկման շենքերը
*ուղևորների, բեռների համար նախատեսված
#կառամատույցները 
#պահեստները
#բեռնման-բեռնաթափման հրապարակները։

Կատեգորիա:Տրանսպորտ
Կայսր

**Կայսր** (առաջացել է ), միապետի տիտղոս։ Առաջացել է Հուլիոս Կեսարի անունից։ Կայսրը համազոր է եվրոպական գրականության մեջ գործածվող իմպերատորին ( «ղեկավար», «տիրակալ», «հրամայող»)։

Կատեգորիա:Թագավորական տիտղոսներ
Կատեգորիա:Կայսրեր
Կատեգորիա:Ազնվական տիտղոսներ
Կատեգորիա:Ազգային և էթնիկ առաջնորդման կոչումներ
Կատեգորիա:Սահմանադրական իրավունք
Կայծ (ամսագիր)

**Կայծ**, հասարակական, գիտական, գրական ամսաթերթ։ Սոցիալ դեմոկրատ Հնչակյան կուսակցության Կոստանդնուպոլսի (այժմ՝ Ստամբուլ) ուսանողական միության օրգան։ Լույս է տեսել 1911-1914 թվականներին, Կոստանդնուպոլսում (խմբագիրներ՝ Ե. Ամատունի, Ա. Կիտուր, Հ. Գալճյան)։

Տպագրել է Կարլ Մարքսի և Ֆրիդրիխ Էնգելսի երկերից, Գեորգի Պլեխանովի «Անիշխանական վարդապետության պատմական զարգացումը» գործը։ Պատմել է ԷՌՄԳԲԿ 2-րդ համագումարի գործունեության, բոլշևիզմի և նրա հակառակորդների մասին։

1913 թվականին համար է նվիրել Կարլ Մարքսի մահվան 30-ամյակին, տեղեկություններ հաղորդել էնգելսի, Լիբկնեխտի, Լաֆարգի, Բեբելի, Ցետկինի, Կաուցկու, Պլեխանովի մասին։

«Կայծեր»-ին թղթակցել են կին լրագրողներ՝ «հայուհու կյանքի և պայքարի, թուրք կնոջ զարթոնքի մասին» նյութերով։ Թերթը ներկայացրել է նաև հնչակյան ուսանողական միության «ծրագիր-կանոնագիրը»՝ հեղափոխական երիտասարդության քաղաքական, գաղափարական և տնտեսական պայքարի ուղիների և խնդիրների վերաբերյալ։ Պատմել է Ռուսաստանի հասարակական-քաղաքական կյանքի, հեղափոխական շարժումների մասին։ Աշխատակցել են դոկտոր Պեննեն, Ա. Կիտուրը, Վ. Զեյթունյանը, Պ. Մանուելյանը, Ա. Կենճյանը և ուրիշներ։

Կատեգորիա:Օսմանյան կայսրության հայկական թերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Պարբերականներ այբբենական կարգով
Լերմոնտովո (գյուղ, Լոռու մարզ)

**Լերմոնտովո**, գյուղ Հայաստանի Լոռու մարզի Լերմոնտովո համայնքում։

Ծովի մակարդակից 1825 մ բարձրության վրա, Աղստև գետի ձախ կողմում։ Գտնվում է մարզկենտրոն Վանաձորից մոտ 11 կմ հարավ-արևմուտք։

Գյուղը, որն ի սկզբանե կոչվել է Վոսկրեսենովկա, հիմնվել է 1840 թվականին Ցարական Ռուսաստանի Սարատովի և Տամբովի նահանգներից տեղափոխված ռուսների կողմից։
Լերմոնտովո է վերանվանվել 1941 թվականի հուլիսի 5-ին։ Աքսորված ընտանիքները հիմնավորվել են այստեղ, և այժմ կազմում են բնակչության 80%-ը։ Համայնքում ապրում են նաև հայեր՝ 15% և եզդիներ՝ 5%։
Բնակչությունն զբաղվում է անասնապահությամբ, հացահատիկի, կարտոֆիլի և կերային կուլտուրաների մշակությամբ։

## Բնակչություն
Ներկայիս Լերմոնտովոն իրենից ներկայացնում է բավականին զարգացած համայնք՝ 2001 թվականին սոցիալական ներդրումների ծրագրով անց է կացվել ջրագիծ, 2006 թվականին գյուղը գազաֆիկացվել է, 2010 թվականին լուծվել է համայնքի փողոցների լուսավորության հարցը։ Համայնքում գուրծում է Մշակույթի կենտրոնը, որտեղ կազմակերպվում են տարբեր միջոցառումներ, գործում է նաև գրադարան։ Գյուղում առկա է միջնակարգ դպրոցը՝ որտեղ կան հայկական և ռուսական դասարաններ։ Դպրոցը հիմնովին վերանորոգվել է պետական բյուջեի միջոցներով։
2011 թվականինի սկզբից կազմակերպվել է գյուղի աղբահանման հարցը, տեղադրվել են ծածկականգառներ։ Առաջիկա պլաններում է գյուղամիջյան ճանապարհների կապիտալ վերանորոգումը, մանկական խաղահրապարակի և մանկապարտեզի նոր մասնաշենքի կառուցումը։

Ըստ ՀՀ 2011 թ. մարդահամարի արդյունքների՝ Լերմոնտովոյի մշտական բնակչությունը կազմել է 912, առկա բնակչությունը՝ 791 մարդ, բնակչության փոփոխությունը ժամանակի ընթացքում՝ ստորև.

## Պատկերասրահ

Lermontovo, Municipality - panoramio.jpg
Lermontovo, Lori, Armenia.jpg
Sunset, Lermontovo 4.JPG


## Ծանոթագրություններ

Կատեգորիա:1844 թվականին հիմնադրված բնակավայրեր
Կատեգորիա:Լերմոնտովո համայնքի բնակավայրեր
Կայծ (հանդես)

**«Կայծ»**, մարզական, գրական-գեղարվեստական, հասարակական հանդես, Հայ մարմնամարզական միության (ՀՄՄ) հրատարակություն։

Լույս է տեսել 1943-1947 թվականներին, Բեյրութում, անկանոն պարբերականությամբ։ Խմբագիր՝ Ա. Ղարիբ։ Նպատակն էր լուսաբանել ՀՄՄ-ի մասնաճյուղերի գործունեությունը, համախմբել Լիբանանի և Սիրիայի հայ երիտասադրներին, դաստիարակել ֆիզիկապես և հոգեպես առողջ, հայրենասեր սերունդ։ Նպաստել է հայրենիք-սփյուռք կապերի, հայ և արաբ ժողովուրդների բարեկամության ամրապնդմանը։ Լայն տեղ է հատկացրել Գերմանա-խորհրդային պատերազմի ընթացքի, Խորհրդային Հայաստանի մշակույթի, գիտության ու արդյունաբերության նվաճումներն արտացոլող նյութերին։

Տպագրել է սփյուռքահայ (հիմնականում լիբանանահայ), ինչպես նաև խորհրդական գրողների արձակ և չափածո ստեղծագործություններ։

## Ծանոթագրություններ

Կատեգորիա:Լիբանանի հայկական հանդեսներ
Կատեգորիա:Հայկական հասարակական պարբերականներ
Կատեգորիա:Հայկական գրական պարբերականներ
Կատեգորիա:Հայկական մարզական պարբերականներ
Կատեգորիա:Հայկական մշակութային պարբերականներ
Կատեգորիա:Բեյրութի հայկական պարբերականներ
Կայծ (թերթ, Թիֆլիս)

**«Կայծ»**, բոլշևիկյան տնտեսական, քաղաքական և հասարակական եռօրյա ագիտացիոն թերթ։

Համարվել է հայերեն առաջին բոլշևիկյան լեգալ պարբերականը։ Լույս է տեսել 1906 թվականին (47 համար), Թիֆլիսում։ Խմբագիրներ՝ Ստեփան Շահումյան, Սուրեն Սպանդարյան, Սարգիս Կասյան։ Պաշտոնական խմբագիր-հրատարակիչն է համարվել Ա. Երզնկյանը։ Լուսաբանել է բանվորական շարժումները Հայաստանում և Ռուսաստանում, ընթերցողներին պարզաբանել ռուսական առաջին հեղափոխության խնդիրները։ Տպագրել է նյութեր կուսակցական կազմակերպությունների գործունեության մասին։

«Կայծ»-ին աշխատակցել են Հ. Հակոբյանը, Մ. Միրաքյանը, Մ. Խանոյանը, Ռ. Դաշտոյանը, Ա. Կարինյանը, Ա. Խումարյանը, Ա. Մռավյանը, Մ. Մելիքյանը և ուրիշներ։

Կատեգորիա:Ռուսական կայսրության հայկական թերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կայծ (թերթ, Վանաձոր)

**«Կայծ»**, խորհրդային շրջանի հայկական երկօրյա թերթ։ Հանդիսացել է ՀԿԿ Կիրովականի քաղկոմի և ժողովրդական պատգամավորների Կիրովականի քաղաքային սովետի օրգանը (1951-1952 թվականներին՝ ՀԿԿ Կիրովականի օկրուգային ու քաղաքային կոմիտեների և աշխատավորների դեպուտատների Կիրովականի շրջանային և քաղաքային սովետների, 1963-1964 թվականներին՝ Սպիտակի գյուղական արտադրական կոմիտեի, ՀԿԿ Կիրովականի քաղկոմի, աշխատավորների դեպուտատների Սպիտակի շրջանային և Կիրովականի քաղաքային խորհուրդների օրգան)։

Առաջին անգամ լույս է տեսել 1951 թվականին, Կիրովականում (այժմ՝ Վանաձոր)։ Տպագրել է ԽՄԿԿ և ՀԿԿ համագումարների ու պլենումների որոշումները։ «Լուսաբանել է Կիրովական-Ռուսթավի-Սումգայիթ, Կիրովական-Բաթում-Սուխում քաղաքների սոցիալիստական մրցությունը, էջեր փոխանակել մրցակիցների քաղաքային թերթերի հետ։

Աշխատանքի և Երկրորդ համաշխարհային պատերազմի վետերանների օրինակով փորձել է դաստիարակել խորհրդահայ երիտասարդությանը, նպաստել նրանց կոմունիստական ագիտացիային։

Անդրադարձել է քաղաքի մշակութային և մարզական կյանքին, տվել գրական էջեր, տպագրել գրախոսություններ, բժշկական, իրավաբանական խորհուրդներ։

Կատեգորիա:Հայաստանի օրաթերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական գրական պարբերականներ
Կատեգորիա:Հայկական ԽՍՀ օրաթերթեր